Diari Oficial de la Generalitat Valenciana


Sumari del DOGV 1136, del 07-09-1989 (1989/815038)

RESOLUCIÓ de 31 d'agost de 1989, de la Direcció General d'Ordenació i Innovació Educativa, per la qual es convoca un Curs d'Especialització en Educació Musical per a professores i professors d'Educació General Bàsica de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1989/08/31/(1)/dof/vci/html**

### Dades del document

Número de DOGV
:   1136

Data del DOGV
:   07-09-1989

Secció del DOGV
:   DISPOSICIONS GENERALS

Número del document
:   1989/815038


Data del document
:   31-08-1989

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 31 d'agost de 1989, de la Direcció General d'Ordenació i Innovació Educativa, per la qual es convoca un Curs d'Especialització en Educació Musical per a professores i professors d'Educació General Bàsica de la Comunitat Valenciana.  
La legislació vigent en Ordenació Educativa considera l?Educació Musical com un factor imprescindible en la formació i en el desenvolupament integral de la persona i estableix que, integrada en l?àrea d'expressió artística, ha d'ensenyar-se amb caràcter obligatori en els nivells de l?Educació General Bàsica. Això planteja la necessitat de proporcionar al professorat idoni la formació necessària perquè l?educació musical s'ensenye en aquests cicles educatius amb els nivells de qualificació adequats.  
Per això i fent ús de les competències que em confereix l'art. 15 del Decret 95/1987 de 17 d'agost del Consell de la Generalitat Valenciana, resolc:  
Article primer  
Es convoca un Curs d'especialització en Educació Musical per a funcionaris i funcionàries de carrera docent que presten serveis en Centres públics d'EGB de la Comunitat Valenciana i que tenen el títol de Grau Elemental del Conservatori.  
Article segon  
S'aproven les bases per què es regirà aquesta convocatòria que s'inclouen com Annex I d'aquesta Resolució.  
DISPOSICIÓ FINAL  
Aquesta Resolució entrarà en vigor l?endemà de la publicació en el Diari Oficial de la Generalitat Valenciana.  
València, 31 d'agost de 1989. - El Director General d'Ordenació i Innovació Educativa: Baltasar Vives i Moncho.  
ANNEX I  
BASES PER QUE ES REGIRA AQUESTA CONVOCATÒRIA  
Primera. Característiques del curs. Aquest curs té com objectiu desplegar un Pla de Formació teòrico-pràctica de l?especialista en Educació Musical en l?Ensenyament Primari. L?esmentat Pla s'inscriu en el mare del programa «Música a l?escola» promogut per aquesta Conselleria per a la progressiva normalització de l?Educació Musical en els Centres escolars de la Comunitat Valenciana, com a àrea educativa integrada en el seu projecte pedagògic.  
El curs tindrà un màxim de 35 participants i la durada serà d'un curs acadèmic complet.  
L?estructura del curs respon al disseny següent:  
1. Sessions lectives del curs. 310 hores distribuïdes al llarg de l'any escolar en 10 períodes intensius de 5 dies de durada cada un, en règim d'internat. Aquestes sessions de formació teòrico-pràctica abasten:  
1.1. Un programa sistemàtic el desplegament del qual comprèn els mòduls següents: bases psicològiques de l?educació musical, didàctica del llenguatge musical, educació auditiva, música-moviment, educació vocal, direcció coral, anàlisi musical, conjunt instrumental i harmonitzacions.  
1.2. El desplegament amb caràcter monogràfic de les aportacions a l?Educació Musical de Z. Kodaly, C. Orff, E. Willems, JE. Dalcroze, J. Ward.  
2. Activitats de seminari. 110 hores dedicades a l?elaboració dels mòduls de programació i dels recursos didàctics a realitzar en les pràctiques docents en l'aula. Cada seminari es reunirà amb una periodicitat quinzenal com mínim.  
3. Pràctiques docents, durant l?horari escolar. 660 hores aproximadament, dedicades a l?experimentació d'una programació d'Educació Musical en el Cicle Mitjà, que s'aplicarà en els Centres que els siguen assignats. Al final de cada trimestre es presentarà una memòria del desplegament i de l'avaluació de l?experimentació realitzada.  
Durant aquest període de pràctiques els participants en el curs tindran al seu càrrec la docència directa amb els alumnes del Cicle Mitjà d'EGB i coordinaran la implantació del projecte curricular d'Educació Musical en el Centre. Per això constituiran el Departament de Música del qual seran responsables i es reuniran amb el professorat de Pre-escolar i Cicle Inicial quinzenalment com a coordinadors de l?àrea i participaran en les sessions de coordinació del Cicle Mitjà per a integrar l?Educació Musical en la programació general del Cicle.  
Segona. A aquesta convocatòria poden concórrer les funcionàries i els funcionaris de carrera docent que fan docència en Centres d'EGB de la comunitat Valenciana, i que tenen el títol de Grau Elemental del Conservatori.  
Si no es cobreixen totes les places amb els aspirants que acrediten aquest requisit, la Comissió de selecció queda facultada per a tenir en compte les sol·licituds dels qui finalitzen estudis de Grau Elemental en un Conservatori. I en el supòsit de ser admesos, la concessió a aquests professors del Diploma d'aquest curs d'especialització queda condicionada a l'acreditació prèvia del títol de Grau Elemental del conservatori com a requisit terminal del curs.  
Tercera. Formalització i termini de presentació de les sol·licituds. Les sol·licituds es formalitzaran mitjançant una instància dirigida al Il·lm. Sr. Director General d'Ordenació i Innovació Educativa i s'hi adjuntaran els documents següents:  
1. Fotocòpia compulsada del títol de Grau Elemental de Música o, si mancava, del Certificat d'Estudis del Conservatori.  
2. Currículum acadèmic de les professores o professors sol·licitants, en què ha de constar l?experiència docent en l?àrea d'Educació Musical (especificant fonts i recursos utilitzats) i la participació en activitats de renovació pedagògica en aquest camp (indicant la durada, professorat, breu descripció dels continguts i organisme promotor).  
El termini de presentació de les sol·licituds finalitzarà el 30 de setembre de 1989.  
Les sol·licituds podran presentar-se en la Conselleria de Cultura, Educació i Ciència, en els Centres de Professors, en els Serveis Territorials de Cultura i Educació, o per qualsevol dels mitjans que estableix l'article 66 de la Llei de Procediment Administratiu.  
Les sol·licituds s?ajustaran al model d'instància que s?adjunta com Annex II.  
Quarta. Selecció de les sol·licituds.  
La convocatòria serà resolta per una Comissió presidida pel Director General d'Ordenació i Innovació Educativa i composta per:  
- Un representant de la Direcció General de Règim Econòmic i de Personal, designat pel Director General corresponent, a nivell, almenys, de Cap de Servei.  
- El Cap del Servei de Formació del Professorat.  
- Dos membres de l?equip de Coordinació del Programa «Música a l?escola».  
- El Director d'un Centre de Professors, designat pel Director General d'Ordenació i Innovació Educativa.  
- Un professor de l?equip docent del curs que es convoca.  
Actuarà com a Secretari de la Comissió, amb veu, però sense vot, un funcionari de la Direcció General d'Ordenació i Innovació Educativa.  
A les reunions de la Comissió podran assistir representants dels Sindicats que formen part de la Mesa Sindical Sectorial d'Educació.  
La selecció s'efectuarà d'acord amb el barem de mèrits que s'adjunta com Annex III i es valoraran només els mèrits que estiguen prou acreditats.  
La Comissió seleccionarà 35 aspirants al curs i inclourà uns altres cinc aspirants més de reserva que cobriran, si s'escau, la baixa o renúncia que pogués produir-se entre els seleccionats.  
La relació dels seleccionats es farà pública en la Conselleria de Cultura, Educació i Ciència, en els Centres de Professors i en els Serveis Territorials de Cultura i Educació, i hi haurà un termini de cinc dies per a reclamar davant la Comissió Seleccionadora. Una vegada resoltes les reclamacions es farà pública la llista definitiva de professors admesos, en el Diari Oficial de la Generalitat Valenciana.  
Per a poder incorporar-se al curs, les professores o els professors seleccionats hauran de superar les proves d'aptitud que s'indiquen en l'Annex IV.   
Cinquena. Condicions de participació del professorat.  
1. La matrícula i l'assistència al curs seran gratuïtes.  
Els professors participants amb residència fora de la localitat de realització de cada fase del curs tindran l'allotjament i la manutenció gratuïts en les residències reservades a l?efecte, i també les despeses per desplaçament d'anada i tornada de cada període setmanal lectiu si la distància des de la localitat de residència i la seu del curs excedeix els 20 quilòmetres.  
2. La Conselleria de Cultura, Educació i Ciència farà el nomenament i la provisió dels substituts als Centres d'on procedeixen els professors seleccionats per a participar en el curs.  
3. Els professors participants seran eximits de l'activitat docent durant els períodes lectius d'aquest curs. En els períodes de pràctiques els professors es dedicaran a ensenyar l?Educació Musical en el Cicle Mitjà. cobrint amb això el seu horari lectiu en els Centres. Durant el temps de jornada laboral no lectiva es dedicaran a coordinar el projecte curricular d'Educació Musical amb el professorat de Pre-escolar i Cicle Inicial. Durant els períodes de pràctiques els Centres deixaran lliure aquest professorat una vesprada a la setmana per tal que puguen realitzar les tasques corresponents als seminaris permanents.  
4. L?avaluació dels professors participants es realitzarà mitjançant qualificacions de cada fase dels curs i tindrà en compte tant l'assimilació dels continguts teòrics com les aptituds acreditades en la realització de les activitats pràctiques.  
Es considera un requisit imprescindible l'assistència a la totalitat del programa del curs, amb excepció de les absències justificades degudament i sempre que aquestes no excedesquen del 20% de l?horari de classe total.  
L?avaluació global dels assistents s'expressarà en termes d?«Apte» i «No Apte».  
5. Les professores i els professors que superen el curs obtindran el Diploma d'Especialista en Educació Musical per a l?Ensenyament Primari vàlid en l?àmbit de la comunitat Valenciana. La Conselleria de Cultura, Educació i Ciència realitzarà els tràmits necessaris per a l?homologació d'aquest Diploma davant el Ministeri d'Educació i Ciència.  
6. Les professores i professors que superen aquest curs d'especialització es comprometen a ensenyar l?Educació Musical en el Cicle Mitjà durant els tres cursos acadèmics següents en els Centres que els siguen assignats.  
7. Aquests professors quedaran assignats a Centres que garantesquen l?Educació Musical en els nivells de Pre-escolar i cicle Inicial ensenyada pel professorat del Centre que ha cursat o que cursa el cicle de formació del programa «Música a l?escola» orientat a aquests cicles.  
ANNEX II  
MODEL D'INSTÀNCIA  
El·la professor/a, les dades del/la qual s'assenyales tot seguit:  
DADES PERSONALS  
Cognoms Nom   
Data naixement DNI   
Telèfon Domicili   
núm D.P Localitat   
Província   
DADES PROFESSIONALS  
NRP   
 pràctiques ( )  
En situació de: provisional ( )  
 definitiu ( )  
Centre on exerceix actualment  
Nombre d'unitats Localitat   
DOCUMENTACIO QUE APORTA  
Estudis musicals  
   
   
   
   
Experiència docent musical  
   
   
   
   
Sol·licita la participació en el Curs d'Especialització en Educació Musical per a l'Ensenyament Primari convocat per la conselleria de cultura, Educació i ciència.  
 , d de 1989.  
Signatura de L'enteressat/da  
IL·LM. DIRECTOR GENERAL D'ORDENACIÓ I INNOVACIÓ EDUCATIVA.  
ANNEX III  
BAREM  
Professor d'Educació Musical per a l'Ensenyament Primari.  
 Apartats Puntuació màxima acumulable  
 per cada apartat.  
1. Titulació musical  
- Títol Grau Mitjà Conservatori 5  
- Títol Grau Elemental conservatori 3  
2. Altres estudis musicals  
- Per titulacions del mateix nivell o superior als esmentats per a accedir a  
aquestes places 1'5  
- Pedagogia musical 1  
- Cant 1  
- Direcció Coral o Instrumental 1  
3. Experiència docent musical 1  
Aquests mèrits s'hauran d'acreditar mitjançant fotocòpia compulsada.  
ANNEX IV  
PROVES D'APTITUD  
Conté els apartats següents:  
A.1. Prova de veu (afinació, importació, articulació, qualitat tímbrica).  
2. Prova de ritme (percussió corporal, instrumental, moviment).  
3. Llenguatge musical: dictats-lectura vista.  
B. Desenrotllar una sessió didàctica, donats uns supòsits (recurs bàsic, edat, nombre de xiquets, objectius, etc.).


Còpia Permalink ELI